***Obrazec 7***

**ZAVOD ZA ZDRAVSTVENO ZaVAROVANJE SLOVENIJE,** ki ga zastopa generalna direktorica doc. dr. Tatjana Mlakar (v nadaljnjem besedilu: Zavod)

Davčna številka: SI 41698070

Matična številka: 5554195

Transakcijski račun: SI56 01100-6030274014

in

**KoNZORCIJ,**

ki ga sestavljata:

**[organizacija],** ki ga/jo zastopa **[ime odgovorne osebe]** (v nadaljnjem besedilu: glavni konzorcijski partner)

Davčna številka glavnega konzorcijskega partnerja:

Matična številka glavnega konzorcijskega partnerja:

Transakcijski račun glavnega konzorcijskega partnerja:

in

**[KONZORCIJSKI PARTNER],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja:

(v nadaljnjem besedilu: pogodbene stranke)

sklenejo

**POGODBA št.\_\_\_\_\_\_\_\_\_\_**

**O SODELOVANJU**

1. člen

(predmet pogodbe)

Pogodbene stranke s to pogodbo dogovorijo medsebojna razmerja v zvezi z njihovimi pristojnostmi in nalogami iz »javnega razpisa za sofinanciranje preventivnih projektnih programov ohranjanja poklicnega zdravja in promocijo zdravja na delovnem mestu« (v nadaljnjem besedilu: razpis), ki ga jeZavod objavil na spletni strani Zavoda dne 15. 5. 2024 (v nadaljnjem besedilu: pogodba).

Predmet pogodbe je dogovor o načinu povračila stroškov konzorcija v primeru sklenitve pogodbe o sofinanciranju med Zavodom in delodajalcem, katerega projekt je bil izbran na razpisu.

Konzorcij po tej pogodbi sestavljata konzorcijska partnerja, ki sta Zavodu najavila sodelovanje na razpisu (v nadaljevanju: konzorcij) z Najavo konzorcija o sodelovanju na razpisu in od katerih je eden glavni konzorcijski partner (v nadaljevanju: glavni konzorcijski partner). Predmet pogodbe niso pravice in obveznosti med partnerji konzorcija.

1. člen

(veljavnost pogodbe)

Pogodba začne veljati z dnem podpisa vseh pogodbenih strank, uporablja pa se od dneva objave razpisa dalje in velja za čas trajanja izvajanja izbranih projektov, najdlje do 31. 12. 2026.

1. člen

(pogodbena vrednost)

Pogodbena vrednost se izračuna v višini 10 odstotkov vrednosti sredstev, ki se s pogodbami o sofinanciranju dodelijo delodajalcem za katere je projekte prijavil konzorcij in znaša z DDV \_\_\_\_evrov in brez DDV\_\_\_\_\_ za obdobje od 2024 do 2026.

Pogodbena vrednost je fiksna ves čas veljavnosti pogodbe in velja ne glede na morebitne naknadno ugotovljene okoliščine.

1. člen

(pravice in obveznosti pogodbenih strank)

S to pogodbo se konzorcij zaveže izvesti vse obveznosti, kot so opredeljene v razpisu in v tej pogodbi, Zavod pa se zaveže, da mu bo za to plačal dogovorjeno vrednost.

Pogodbene stranke se zavežejo, da bodo druga drugo obveščale o vseh spremembah, ki bi lahko vplivale na izpolnjevanje pogodbenih obveznosti.

Naloge konzorcija so:

1. dokumentiranje vseh aktivnosti konzorcija v postopku razpisa in hramba dokumentacije razpisa (npr. vloge, evidentiranje datuma vložitve vloge, zapisnik o odpiranju in pregledu vlog, pozivi k dopolnitvam vlog, zapisnik o ocenjevanju projektov in izbiri prijavljenih projektov, obvestilo delodajalcem o prijavljenih projektih, vsa druga komunikacija med konzorcijem in delodajalci v postopku razpisa);

2. izvajanje drugih nalog konzorcija v skladu z razpisom;

3. svetovanje in pomoč delodajalcem pri izvajanju izbranega projekta (npr. podaja predlogov za doseganje ciljev projekta);

4. spremljanje izvajanja izbranega projekta (npr. spremljanje, ali se izvajajo aktivnosti in ukrepi za dosego ciljev izbranega projekta v obdobju financiranja, usmerjanje delodajalca s podajo predlogov za boljše izvajanje izbranega projekta – predlogov vsebinske, časovne ali finančne vsebine izbranega projekta);

5. spremljanje učinkov izbranega projekta pri delodajalcu (npr. zmanjšanje začasne nezmožnosti za delo, zmanjšanje števila poškodb pri delu, prihranek zaradi zmanjšanja začasne nezmožnosti za delo, višja kakovost opravljenega dela, manjše število menjav delavcev, večje zadovoljstvo delavcev);

6. spremljanje učinkov izbranega projekta na ravni države (na ravni države spremljanje zmanjšanja začasne nezmožnosti za delo, zmanjšanja števila poškodb pri delu, prihranek zaradi zmanjšanja začasne nezmožnosti za delo, manjše število menjav delavcev);

7. informiranje in koordiniranje aktivnosti med delodajalci izbranih projektov z drugimi udeleženci z namenom širjenja pozitivnih učinkov izbranih projektov na ravni države (npr. izmenjava dobrih praks med delodajalci, boljša medsebojna povezanost delodajalcev in informiranje javnosti o učinkih izbranih projektov);

8. spremljanje drugih učinkov izvajanja izbranega projekta;

9. priprava vmesnih poročil in končnega poročila Zavodu;

10. evidentiranje in dokumentiranje vseh aktivnosti in komunikacije konzorcija z delodajalci in drugimi v zvezi z izvajanjem prejšnjih točk,

11. organizacija sestankov in srečanj konzorcija z delodajalci (npr. izdelava spletnih strani, organizacija konferenc, druge oblike in informiranja);

12. poročanje o izvedenih aktivnostih konzorcija po tem odstavku Zavodu;

13. posredovanje dokumentacije in pojasnil v zvezi z razpisom Zavodu in drugim organom nadzora v postavljenem roku.

Konzorcij se zaveže, da bo obveznosti, ki jih prevzema s to pogodbo in razpisom, izpolnjeval strokovno in vestno, pri porabi odobrenih sredstev ravnal gospodarno, učinkovito in uspešno, sredstva, pridobljena pa porabil izključno v skladu z nameni, določenimi s pogodbo in razpisom.

Konzorcij se zaveže, da bo primeru preverjanja na kraju samem omogočil vpogled v računalniške programe, listine, postopke v zvezi z izvajanjem razpisa in izbranih projektov ter njihovimi rezultati, sodeloval pri izvedbi teh preverjanj ter se nanje ustrezno pripravil. Konzorcij bo s strani nadzornih organov predhodno obveščen o izvedbi preverjanj na kraju samem, v izjemnih primerih se lahko opravi tudi nenajavljeno preverjanje na kraju samem.

V primeru dvoma o vsebini oziroma negotovosti glede pravilne izpolnitve svojih obveznosti, je konzorcij dolžan Zavodu podati pisno zaprosilo za pojasnila v zvezi z obveznostmi. Zavod je dolžnan v roku 15 (petnajstih) dni pisno odgovoriti na vprašanja konzorcija.

Zavod lahko z namenom preverjanja rezultatov sofinanciranega projekta še največ pet (5) let po podpisu pogodbe zahteva od konzorcija poročilo o daljnoročnih rezultatih oziroma daljnoročnih učinkih projekta.

1. člen

(naloge glavnega konzorcijskega partnerja)

……. **[NAZIV GLAVNEGA KONZORCIJSKEGA PARTNERJA] se** dodatno zaveže:

* da bo izvršil naloge glavnega konzorcijskega partnerja po tej pogodbi;
* da bo nadziral, spremljal ter koordiniral izvajanje izbranih projektov na razpisu, za katere bo sklenjena pogodba o sofinanciranju med Zavodom in delodajalcem;
* da bo v imenu konzorcija izstavljal zahtevke za izplačilo stroškov in poročal Zavodu o izvajanju nalog konzorcija po tej pogodbi.

Glavni konzorcijski partner Zavodu v zvezi z izvedbo nalog iz te pogodbe posreduje:

* do 30. 10. 2024 vmesno poročilo o izvedenih aktivnostih javnega razpisa in aktivnostih po tej pogodbi;
* do 30. 10. 2025 vmesno poročilo o izvedenih aktivnostih po pogodbi za leto 2025 ter
* do 30. 10. 2026 končno poročilo o izvedenih aktivnostih po pogodbi za leto 2026, kar po vseh alinejah tega odstavka predstavlja podlago za plačilo pogodbene vrednosti.

V vmesnem poročilu za leto 2024 konzorcij opisno pojasni:

1. izvajanje nalog konzorcija iz 7.3. točke razpisa (npr. imenovanje komisije konzorcija, povzetek obveščanja delodajalcev o razpisu, povzetek aktivnosti glede svetovanja in pomoči pri pripravi vlog in projektov, prejem vlog delodajalcev, povzetek opisa odpiranja in pregleda vlog, povzetek postopka ocenjevanja in izbire projektov, povzetek priprave in vložitve prijave konzorcija pri Zavodu, povzetek obveščanja delodajalcev o projektih, ki jih je konzorcij prijavil Zavodu);

2. izvajanje drugih nalog konzorcija, zlasti:

* aktivnosti glede svetovanja in pomoči delodajalcem pri izvajanju izbranega projekta;
* aktivnosti glede spremljanja izvajanja izbranega projekta (npr. spremljanje, ali se izvajajo aktivnosti in ukrepi za dosego ciljev izbranega projekta v obdobju financiranja, usmerjanje delodajalca s podajo predlogov za boljše izvajanje izbranega projekta – predlogov boljšega izvajanja vsebinske, časovne ali finančne konstrukcije izbranega projekta);
* način spremljanja učinkov izbranega projekta pri delodajalcu na ravni države;
* način informiranja in koordiniranja aktivnosti med delodajalci izbranih projektov z drugimi udeleženci;
* način spremljanja drugih učinkov izvajanja izbranega projekta;
* aktivnosti organizacije sestankov in srečanj z delodajalci (npr. izdelava spletnih strani, organizacija konferenc, druge oblike in informiranja);
* opis drugih relevantnih aktivnosti iz pogodbe.

V vmesnem poročilu za leto 2025 ter končnem poročilu za leto 2026 konzorcij opisno pojasni le izvedene aktivnosti iz druge točke prejšnjega odstavka.

1. člen

(upravičeni stroški)

Upravičeni stroški so stroški, ki so dejansko nastali od dneva objave razpisa do zaključka veljavnosti pogodbe, najdlje pa do 30. 11. 2026, vendar največ do višine pogodbene vrednosti. Konzorcij ni upravičen do stroškov, ki niso določeni z razpisom ali pogodbo.

Dinamika financiranja po letih od 2024 do 2026 je določena tako, da se 40% pogodbene vrednosti prizna v letu 2024, 30% v letu 2025 in 30 % v letu 2026.

Višina upravičenih stroškov je glede na sklenjeno pogodbo o sofinanciranju določena v tabeli

|  |  |  |  |
| --- | --- | --- | --- |
| Zap.št.  | Naziv delodajalca  | Pogodbena vrednost projekta med Zavodom in delodajalcem  | Znesek dodeljenih sredstev konzorciju v EUR z DDV  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

V primeru odstopa posameznega delodajalca od pogodbe o sofinanciranju, se ustrezno zniža višina možno dodeljenih sredstev konzorciju. V ta namen Zavod obvesti glavnega konzorcijskega partnerja o novi višini dodeljenih sredstev z obvestilom.

Za namene dodatnega preverjanja upravičenosti stroškov s strani Zavoda ali drugega pristojnega organa mora konzorcij na poziv Zavoda ali drugega pristojnega organa ali drugih institucij predložiti še dodatna dokazila o upravičenosti stroškov.

1. člen

(izplačila konzorciju)

Povračilo stroškov konzorcija pri Zavodu zahteva glavni konzorcijski partner. Povračilo zahteva tako, da Zavodu pošlje račun, z vsemi ustreznimi dokazili, ki dokazujejo izvedene aktivnosti in nastale stroške. Dokazovanje upravičenosti stroškov oziroma izdatkov je dolžnost glavnega konzorcijskega partnerja.

Konzorciju se za izvajanje njegovih nalog po tej pogodbi priznajo naslednji upravičeni stroški:

* stroški dela in materialni stroški za svetovanje in pomoč pri pripravi vlog in projektov za razpis, koordinacijo in spremljanje izvajanja projektov;
* stroški organizacije sestankov in srečanj konzorcija z delodajalci (npr. izdelava spletnih strani, organizacija konferenc, obveščanje o rezultatih projekta in širjenje učinkov projekta na ravni države oziroma med druge delodajalce oziroma širšo javnost, drugi stroški komuniciranja in informiranja);
* potni stroški, povezani s koordinacijo in spremljanjem izvajanja projektov, ki se priznajo v višini, kot se priznajo delavcem Zavoda za službena potovanja.

Povračilo stroškov konzorciju je upravičeno le pod naslednjimi pogoji, če:

* so predvideni z javnim razpisom in temeljijo na zahtevku za izplačilo, ki mu je priloženo vmesno oziroma končno poročilo z dokazili o dejansko nastalih stroških,
* zahtevani stroški niso in ne bodo povrnjeni iz drugih virov (prepoved dvojnega financiranja),
* so nastali kot potrebni stroški za izvajanje nalog projekta in njegovo načrtovanje ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za delo, ki je bilo opravljeno, za blago, ki je bilo dobavljeno oziroma za storitve, ki so bile izvedene,
* so nastali in bili s strani konzorcija plačani v okviru obdobja upravičenosti,
* so v skladu z veljavnimi predpisi.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet financiranja po tej pogodbi. Konzorcij se zaveže izvršiti finančne popravke v višini in rokih, kot bo zahteval Zavod ali kot bodo izhajali iz končnih poročil Računskega sodišča Republike ali drugega pristojnega organa. Izvršitev celotnega finančnega popravka v določenem roku je bistvena sestavina te pogodbe. Če je konzorcij prejel sredstva, ki niso predmet financiranja po tej pogodbi ali javnem razpisu, jih mora vrniti v roku 30 (tridesetih) dni od pisnega poziva Zavoda, povečana za zakonske zamudne obresti od dneva nakazila na TRR glavnemu konzorcijskemu partnerju do dneva vnitve na TRR Zavodu.

1. člen

(izstavitev računa)

Osnova za izplačilo sredstev za sofinanciranje upravičenih stroškov so izstavljeni računi v elektronski obliki (e-račun), skladno z veljavnim zakonom o opravljanju plačilnih storitev za proračunske uporabnike glavnega konzorcijskega partnerja, ki se izstavijo do 30. 11. za stroške, nastale v tekočem letu.

Osnova za izplačilo sredstev za sofinanciranje upravičenih stroškov so izstavljeni eRačuni glavnega konzorcijskega partnerja, ki se izstavijo do 30. 11. za stroške, nastale v tekočem letu.

Na podlagi pogodbe in vmesnega oziroma končnega poročila, glavni konzorcijski partner izstavi eračun preko UJP neta (enotna vstopna in izstopna točka za izmenjavo eRračunov s proračunskimi uporabniki), ki mu priloži dokazila o nastalih stroških.

Pri izdanem e-računu se mora glavni konzorcijski partner sklicevati na številko pogodbe, hkrati pa je dolžan ustrezno izpolniti tudi referenčna podatka podjetja, in sicer:

* Pot za navajanje podatka o šifri podjetja: »/Invoice/M\_INVOIC/G\_SG2[S\_NAD/D\_3035='BY']/G\_SG3[S\_RFF/C\_C506/D\_1153='CR']/S\_RFF/C\_C506/D\_1154« in
* Podatek o šifri podjetja, ki mora imeti vrednost »**10**« - Direkcija.

Če izvajalec izdaja račun preko UJPnet ročno, se podatka podjetja vpišeta v polje »Končni tekst«.

1. člen

(obdobje upravičenosti stroškov)

Aktivnosti konzorcija se začnejo z objavo javnega razpisa, rok za zaključek izvedenih aktivnosti in nalog konzorcija je najpozneje do 31. 12. 2026.

Obdobje upravičenosti stroškov (datum izdaje računa oz. verodostojne listine) je za leto 2024 od objave javnega razpisa do 30. 11. 2024.

Za leti 2025 in 2026 je obdobje upravičenosti stroškov (datum izdaje računa oz. verodostojne listine) od 1. 1. do 30. 11. 2025 oziroma od 1.1. do 30. 11. 2026.

Konzorcij mora zadnji eRačun s prilogami izdati Zavodu najkasneje do 30. 11. 2026.

1. člen

 (plačilni roki)

Plačilo glavnemu konzorcijskemu aprtnerju bo izvedeno v 15 dneh od prejema pravilno izdanega računa z vso zahtevano dokumentacijo in predloženimi vmesnimi oziroma končnim poročilom. Plačilo bo izvedeno na transakcijski račun glavnega konzorcijskega partnerja. Računu mora biti priložena specifikacija stroškov in poročilo, ki se nanaša na plačilo opravljenih storitev za posamezno pogodbeno leto.

1. člen

(nadzor)

Zavod nadzira izvajanje pogodbe. Kršitev pogodbe se lahko nanaša na neizpolnjevanje pogojev razpisa ali nepravilnosti pri izpolnjevanju pogodbenih obveznosti.

Če se kršitev nanaša na neizpolnjevanje pogojev razpisa, Zavod odstopi od pogodbe in zahteva vračilo vseh že plačanih sredstev, glavni konzorcijski partner pa je dolžan neupravičeno izplačana sredstva vrniti, in sicer skupaj z zakonskimi zamudnimi obrestmi od dneva nakazila na njegov TRR do dneva vračila na TRR Zavoda.

Če se kršitev nanaša na nepravilnosti pri izpolnjevanju pogodbenih obveznosti, Zavod lahko odstopi od pogodbe in zahteva vračilo neupravičeno izplačanih sredstev, konzorcij pa mora vrniti prejeta sredstva po tej pogodbi v roku 30 (tridesetih) dni od pisnega poziva Zavoda, skupaj z zakonskimi zamudnimi obrestmi od dneva nakazila na TRR konzorcija do dneva prejema sredstev na TRR Zavoda.

Zavod odstopi od pogodbe s 15 (petnajst) dnevnim odpovednim rokom. Odpoved pogodbe se pošlje priporočeno po pošti. Odpovedni rok prične teči z dnem prejema poštne pošiljke.

Če se kršitev nanaša na na nepravilno zaračunavanje stroškov, Zavod glavnemu konzorcijskemu partnerju določi ustrezne finančne popravke – znižanje financiranja upravičenih stroškov iz javnih sredstev, kar pomeni, da se strošek delno ali v celoti izloči kot neupravičen, glavni konzorcijski partner pa je dolžan neupravičeno izplačana sredstva vrniti, in sicer skupaj z zakonskimi zamudnimi obrestmi od dneva nakazila na njegov TRR do dneva vračila na TRR Zavoda.

Pogodbene stranke so seznanjene z dejstvom, da lahko nadzorni organi (še posebej Računsko sodišče RS) tudi po izpolnitvi pogodbenih obveznosti oziroma po poteku veljavnosti pogodbe preverjajo upravičenost porabe sredstev po tej pogodbi.

1. člen

(prepoved dvojnega financiranja)

Dvojno uveljavljanje istih stroškov ni dovoljeno.

Za dvojno uveljavljanje stroškov se šteje dva ali večkratno uveljavljanje istih stroškov pri Zavodu ali uveljavljanje istih stroškov pri Zavodu in pri drugem viru. Če se ugotovi dvojno uveljavljanje stroškov, bo zahtevano vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev Zavoda na transakcijski račun glavnega konzorcijskega partnerja do dneva vračila sredstev na račun Zavoda.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odgovorne osebe)

1. Odgovorne osebe za izvajanje te pogodbe so:
	* na strani Zavoda: \_\_\_\_\_\_\_\_\_\_\_\_\_\_\_\_\_, tel: \_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_@zzzs.si;
	* na strani konzorcija: \_\_\_\_\_\_\_\_\_\_\_\_\_\_\_\_-, tel: \_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_

Za spremembo odgovorne osebe pogodbenih strank ali spremembo kontaktnih podatkov zadostuje pisno obvestilo nasprotni stranki.

1. člen

 (aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(reševanje sporov)

Sporna vprašanja bodo pogodbene stranke poskušale rešiti sporazumno. Če to ne bo mogoče, bo za rešitev spora pristojno stvarno pristojno sodišče v Ljubljani.

1. člen

(veljavnost pogodbe)

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov.

V Ljubljani, dne

Glavni konzorcijski partner Zavod za zdravstveno zavarovanje Slovenije

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Konzorcijski partner

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_